rlitschk/wikidir huggingface dataset:
Groten (Plural Grote) is de Beteken för en noorddüütschen Lüttgroschen, de oorsprünglich 4 Meißner Penning un denn later 5 (geringer wertige) Schwaren gull. He is spraaklich verwandt mit den engelschen Groat (= 4 Pence). In Bremen un Ollnborg gull de Groten bit to de Inführen vun de Goldmark an' 1. Juli 1872. In Bremen gull: 1 Daler Gold = 72 Grote = 360 Schwaren. 1872 geev dat Stücke to 12 Groten, 6 Groten, 1 Groten un 1/2 Groten. Nah dat Müntgesett van' 4. Dezember 1871 weern 10 Goldmark 280/93 Bremische Daler Gold. Dorut ergeev sück de Ümreken: 1 Daler Gold = 3,32 Mark, 1 Groten = 0,05 Mark, 1 Schwaren = 0,01 Mark Bremer Münten Hermann Jungk: Die Bremischen Münzen - Münzen und Medaillen des Erzbisthums und der Stadt Bremen, Bremen 1875. Digitalisat Günter Schön und Jean-François Cartier: Weltmünzkatalog 19. Jahrhundert. 15., vullst. överarb. Uplaag. München: Battenberg, 2004. ISBN 3-89441-561-4.
De Volksbank Lümborger Heid eG is en Volksbank mit Seet in Winsen. De Bank höört to’n Genossenschaftsverband un hett 56 Filialen in de Landkreise Horborg, Lümborg un Heidkreis un in de Öörd Visselhöövd (Landkreis Rodenborg), Vellahn, Redefin, Lübtheen (Landkreis Ludwigslut-Parchen) un Neefeld (Hamborg). Den Vörstand billt Gerd-Ulrich Cohrs, Heiko Ernst un Cord Hasselmann, de Vörsitter von’n Opsichtsraad is Michael Röhrs. De BLZ is 240 603 00 un de BIC GENO DEF1 NBU. De Bilanzsumm weer an’n 31. Dezember 2011 2,468 Milliarden Euro un Inlagen von 1,804 Milliarden Euro. Gewinn hett se 6,3 Millionen Euro maakt. De Bank hett üm un bi 612 Mitarbeiders, 67.518 Maten un 170.000 Kunnen (Stand 31. Dezember 2012). Blangen Winsen hett de Volksbank ok noch Filialen in Neefeld, Vosshusen, Ilsdörp, Vohrndörp, Ninndörp, Klecken, Hittfeld, Maschen, Bullenhusen, Ramßel, Stell, Hoopt, Ashusen, Scharmbääk, Handörp, Tesp, Bookholt, Jesborg, Sprötz, Holm-Seppens, Will, Töst, Snevern, Bissen, Munste, Visselhöövd, Neenkerken, Soltau, Wietzendörp, Dörpmark, Fambossel, Wasra, Reten, Hodenhagen, Swarms, Amelkusen, Karkgellsen, Melbeek, Lümborg (Dahlenborger Landstraat un An’n Ossenmarkt), Reppenstää, Vögelsen, Adendörp, Bewick, Bleikd, Dahlenborg, Neehuus, Vellahn, Redefin, Lübtheen, Braackel, Hanstää, Toppenstää, Äästörp un Solzhusen. De hüdige Volksbank Lümborger Heid hett sik ut de Fusion von alltohoop 57 Vörgängerbanken billt. De öllste Vörgänger is
Anna Ahrens (* 5. Oktober 1871 in Rier; † 25. März 1960 ok dor) weer en plattdüütsche Schrieversche. Ahrens is 1871 in Rier boren un dor ok opwussen. Ehr Vader weer Möller. Na de School hett se en Lehr as Krankenpleger op de Butenstationen von dat hannöversch Henriettenstift maakt. See hett denn twölv Johr as Gemeenswester in Warstood arbeidt. 1921 güng se na ehr Heimaat trügg un weer in Syke Gemeenswester un Krankenplegerin. An’n 1. Oktober 1931 harr se ehr 25-jöhrig Beroopsjubiläum. In de Midd von de Johren 1930 güng se in Rohstand un hett sik denn vör allen mit de plattdüütsche Spraak uteneensett. Al von 1900 af an harr se in de Tiedschrift „Niedersachsen“ lüttjere Bidrääg över Kinnerspelen, Aftellers, Seggwöör, Leder un Brüük opschreven. Üm 1938 rüm keem de Zyklus „Sleche Wege un Swarmer Wagens“ rut, mit Geschichten, in de dat üm de Dörper Rier, Ausen un Drey güng. Na ehr sünd de Anna-Ahrens-Weg in Rier un in Syke nöömt. Vergäten Sang ut Kinnerdaagen. Mit Biller von Theodor Herrmann. Stelzer, Stood 1939 Windmöhlnsang un Heimatklang. Dißmeyer, Syke 1939 List vun plattdüütschen Schrieverschen Anna Ahrens (Rier) in de Datenbank Die niederdeutsche Literatur (hoogdüütsch) Gabriele Ullrich: SYKE's bessere Hälfte(n). Ein Stadtrundgang
Dat Ahoi Cuxhoben is en Swemmbad in de Stadt Cuxhoben. Dat liggt in Duhnen an’n Wehrbargsweg un ganz dicht bi de Noordsee. Dat Swemmbad is 1972 boot worrn. Dat harr toeerst elk Johr so bi 300.000 Besökers, wat aver mit de Tied op 170.000 dalgahn is. Dorüm hebbt se dat Swemmbad 1999 dichtmaakt un dat kumplett ümboot. Dat ne’e Bad is 1999/2000 ümboot un in’n September 2000 inwieht worrn. Dor hett dat denn ok den hüdigen Naam „ahoi!“ kregen. Dat hett 15,3 Millionen Euro köst un is 5.300 m² groot. Bedrieven deit dat de Bädersellschop Cuxhoben GmbH. Dat Bad hett en Wellenbecken, en 65 Meter lange Waterrutsch, en Ströömkanaal, en Butenbecken, söss Saunas un en Dampbad. De Beckens sünd all mit Seewater. Dat gifft ok Wellness- un Kur-Anwennungen mit Seewater un Slick. Websteed von dat Swemmbad (hoochdüütsch) Koordinaten:53° 53′ N, 8° 38′ O
De Kieler Week is een Seilregatta in Kiel, welk dat elket Johr gifft. Se is dorbi een vun de gröttste Seilsportveranstalten up de Welt. Siet een por Johrteinten is de Kieler Week ook een grotet Volksfest mit enen helen Programm vun Veranstalten un Live-Musik. De watersportliche Afsluss is siet 1996 elket Johr de Windjammerparaad mit Tradischoonsseilers un 'n Barg lütte Seilers. De Kieler Week sülvst gaht mit een Hööchdenfüürwark (Sternenzauber über Kiel) to End. De Kieler Week is in de laatsten Juni-Week de heel un deel is un warrt an 's vörlaatstes Juni-Sünnavends mit den Holstenbummel un den Glasen offischiel upmaakt. Man inoffischiel warrt se mit den Soundcheck an 's Freedags upmaakt. An's 23. Juli (Haumaand) 1882 kömen 20 Shipp in Gang to een Regatta vör Düsternbrook. Un wiel dat een groten Erfolg was, wöör de achteranfolgenen Johr dat nochmol maakt. Un nu twee Johr later weern de Regatten de heel Week över afhoolt. To sienen Namen is de Kieler Week kamen, dordör dat een Journalist düsse in 't Johr 1894 so nannt hett. 1889 hett de Kaiser Wilhelm II. de Kieler Week to'n ersten Mol besöökt. Twintig Johren later (1892) gifft 't to'n ersten Mol 100 Anmellen vör. Ook
Alfred Arthur Sisley (* 30. Oktober 1839 in Paris; † 29. Januar 1899 in Moret-sur-Loing) weer en Maler vun den Impressionismus. Sisley keem in Frankriek as Söhn vun engelsch Kooplüüd up de Welt. Sien Vader hett en Vermögen in' Hannel mit Süüdamerika maakt. Nah de School wurr Alfred 1857 nah London schickt, um dor ok den Koopmannsberop to leern. He wull aber lever Künstler wurrn, gung dorüm 1862 nah Paris torüch un is in dat Atelier vun den Maler Charles Gleyre intreden, wor he Pierre-Auguste Renoir un Claude Monet kennenlernt hett. Sien ganz Leven bleev he mit de beid good Früend. In' Juni 1866 fung he en Beziehung mit Marie Lescouezec, ok ünner de Naam Eugénie Lescouezec bekannt, an. Ut dit Verhältnis gungen twee Kinner hervör; 1897 hebbt se denn heiraadt. En innig Dorstellen vun en Paar, dat Renoir um 1868 malt hett, wurrd faken as Porträt vun de beid ansehn, disse Tosommenhang is aber nich sekert. Dat Bild kann in dat Wallraf-Richartz-Museum in Köln ankeeken wurrn. Sisley sien eerst künstlerisch Vörbiller weern de angelsch Landschapsmaler vun dat fröh 19. Jorhunnert, as William Turner, John Constable un Richard Parkes Bonington, deren Biller he in London kennenlernt hett, un later de
De Leessem is en teihn Kilometer langen Stroom in’n Noorden von Bremen, de von rechts rin’e Werser flütt. De Leessem fangt an de Steed an, an de Hamm (bet dorhen 48 Kilometer lang) un Wümm (118 Kilometer) tohoopfleten doot. Dat is twischen Hu’e un Waterhorst an de Landsgrenz na Neddersassen. Na so annerthalv Kilometer flütt von links de Maschinenfleet rin’e Leessem un kort later geiht de Brügg von de A 27 över den Stroom. Na noch wedder annerthalv Kilometer gaht de Iesenbahnlienen na Bremerhoben un Vesack un de Börger Heerstraat mit Brüggen över de Leessem. Denn noch een Kilometer wieder münnt von rechts de Ihl in de Leessem. Twee Kilometer vör de Münn liggt dat Leessem-Sparrwark, dat von 1971 bet 1974 boot worrn is un dat Achterland vör Stormfloden schuult. De Münn sülvs liggt bi Vesack. De Leessem flütt dicht bi de Süüdkant von de Oosterholter Geest langs. In’n Süden von’n Stroom liggt Maschland, dat in’n Westen von Grambk as Werderland betekent warrt. An’n 10. Mai 1669 is en Dwargwaal-Seken verbiestert un in de Leessem rinswummen. Dor is dat denn schaten worrn. De Nordische Mercurius hett dor von bericht: Es ist gestern / nahe bei hiesiger Stadt / in einem
De Bruunsbarg is en 129 m över NN hogen Barg in de Lohbargen (Deel von de Horbörger Bargen). De Barg is ok en 60,6 Hektar groot Naturschuulrebeed un driggt dat Kennteken NSG LÜ 010. Op’n Topp von’n Barg wasst Erika un dor weidt Heidsnucken. Von dor is en gode Utsicht, ünner annern kann’n bi good Weder in’n Süden den Wilser Barg sehn. Nich wied von’n Barg liggt en Jugendferienheim von de Düütsche Schreberjugend. De Öörd ümto sünd Suurhoop un Bookholt in’n Noordoosten, Seppens in’n Oosten, Holm-Seppens in’n Süüdoosten, Wörm un Handörp in’n Süden, Hökel in’n Süüdwesten, Kakenstörp in’n Westen un Sprötz in’n Noordwesten. Naturschuulrebeden in’n Landkreis Horborg Bahlbörger Brook | Bökenbusch in’n Rosengoorn | Böver Wümmdaal | Bruunsbarg | Groot Everstörper Moor | Groot Moor bi Wist | Hangbornmoor bi Weih | Heidmoor bi Ottermoor | Hoog Holt | Kauer sien Wittmoor | Lassbrook | Lümbörger Heid | Mooren bi Buxthu | Ole Kuhlen | Oold Moor | Reetmoorsee | Ruug Moor | Springmoor bi Hullnst | Stemmbrook | Ünner Seevdaal
Dit Woort hett noch annere Bedüden: kiek dorför ünner Barcelona (Mehrdüdig Begreep). Barcelona is na Madrid de tweetgröttste Stadt van Spanien un ene van de wichtigsten Havenstäder an de Middellannsche See. As Hööftstadt van de noordoosten Landschap Katalonien is Barcelona de kulturelle un weertschapliche Middelpunkt van den Volksstamm, de sik stolt Katalanen nöömt un ehre egene Spraak, dat Katalaansch, spreekt. Eerst as um 1860 de olen Stadtmüren daalbraken un moie Gröönanlagen herricht wurrn, kunn de Stadt sik so richtig utbreden. Boulevards mit sess un mehr Sporen föhrt dwars dör de groten Geschäfts- un Wahnblöck. So is Barcelona vandaag ene van de modernsten spaanschen Städer. Neven Madrid is Barcelona ok de bedüdenste weertschapliche Swoorpunkt van ganz Spanien. An de Stadtränner gifft dat vele Industrieanlagen för alle möglichen Verbruuksgöder, vör allen Textil-, Metall-, Maschinen-, Ledder-, Papeer- un Glasindustrie. De lebennigste Straat in Barcelona is de Rambla, de van de Plaça de Catalunya na’n Haven geiht un mit ehre velen Verkoopsbuden, mit de grote Markthall un de Figurendarsteller Dusende van Touristen antreckt. An dat Enn van de Rambla steiht dat 60 m hoge Kolumbus-Denkmaal un nich wiet darvan liggt in’n Haven de „Santa Maria“, dat Schipp, mit dat Kolumbus 1492 över den Atlantik
De Gannabarg is en 155 m över NN hogen Barg in de Swarten Bargen (Deel von de Horbörger Bargen). Op’n Gannabrg steiht de Funktoorn Rosengoorn. De Gannabarg ist en Stuukmorään, de bi’n Fuhlsbüttler Vörstoß in de Saal-Iestied op de Horbörger Bargen opsett worrn is. De Öörd ümto sünd Sieversen in’n Noordoosten, Ninndörp in’n Süüdoosten, Ems in’n Süden un Langenrehm glieks dichtbi in’n Westen.
Hans-Jürgen Adam Ludwig Oscar Leopold Bernard Arthur Graf von Blumenthal (* 23. Februar 1907 in Potsdam; † 13. Oktober 1944 in Berlin-Plötzensee) weer en düütsch Offizier un Wedderstandskämper vun den Anslag vun'n 20. Juli 1944. Von Blumenthal studeer Rechtswetenschap un hett sück wiels sien Studientiet in' Stahlhelmbund insett. He hett as Redakteur för de vun' Bund herutgeven Zeitung arbeit un hett Lehrgänge vun de Swaart Riekswehr besöcht. Nah dat Studium wurr he Leutnant in en Infanterieregiment vun de Wehrmacht un distanzeer sück nah anfänglich Begeisterung immer mehr vun' Natschonalsozialismus. 1938 hett he sück an de Plääns för en Putsch för den Fall vun en Krieg gegen de Tschechoslowakei bedeeligt. Dör dat Münchner Afkommen wurr de Kriegsbeginn allerdings vöreerst verschaven un de Putsch hett denn ok nie stattfunnen. In' Tweeten Weltkrieg deen he tonächst as Oberleutnant, dörg aber dör en swoor Verwundung nich mehr för den Frontdeent un hett sien Deenst denn in dat Allgemeen Heeresamt vun dat Böverkommando vun dat Heer versehn. Dor hett he Claus Schenk Graf von Stauffenberg kennen lehrt un hett sück an de Plaan vun den Anslag vun'n 20. Juli 1944 bedeeligt. Nah dat scheefgahn Attentat wurr von Blumenthal vun de Gestapo fastnommen un vun' Volksgerichtshoff
Gerd Audehm (* 14. März 1968 in Annahütte) is en ehmalger düütsch Radrennfohrer. Audehm wurr in Annahütte boren un is in Senftenberg in Brannenborg upwussen. He hett en DDR-Sportinternat in Cottbus besöcht un wurr Radrennfohrer. Bi de Öösterriek-Rundfohrt 1988 kunn he eerstmals Erfolge fiern. Nahdem de Müer fallen weer keem he in dat Team Nürnberger, wurr 1991 un 1992 Sieger vun de Internatschonale Rhienland-Palz-Rundfohrt un 1993 Liddmaat vun dat Team Telekom, wo he bit 1996 bleev. He gull as toverlässig "Waterdräger" vun de Stars. 1998 hett he sien Loopbahn afslooten. An’ 8. Juli 2000 is he mit akut Hartkamerflimmern in en Fitnessstudio tosommenbraken. As he nah Maanden ut dat Koma weer upwaakt is, harr he wegen Suerstoffünnerversörgen in’t Gehirn en hypoxischen Hirnschaden erleeden. Dordör is sien Gedächtnis stark stört. As Pleegfall is he vun sien Wahnoort Eynatten in Belgien weer nah sien Öllern trucken. Ut de intüschen schett Ehe hett he en Dochter. 1988 Deelstreckensieger bi de Öösterriek-Rundfohrt 1991 Sieger vun de Internationale Rhienland-Palz-Rundfohrt 1992 Sieger vun de Internationale Rhienland-Palz-Rundfohrt 1993 Deelnehmer an de Tour de France (Platz 99) 1994 Deelnehmer an de Tour de France (Platz 28) 1997 Sieger Bargwertung Neddersassen-Rundfohrt Gerd Audehm in de Datenbank vun Radsportseiten.net "Der
Helmut Kasimier (* 17. Oktober 1926 in Breslau; † 16. April 2013 in Hannober) weer en düütsch Politiker (SPD). Kasimier weer van 1963 bit 1986 Afordneter vun den Landdag in Neddersassen; van 1967 bit 1974 weer he Vörsitter vun de SPD-Fraktschoon in' Landdag un vun de Landdagswahl 1974 bit to dat Enn' vun de sozialliberale Koalitschoon in' Februar 1976 Finanzminister vun Neddersassen. Kasimier wurr as Söhn vun en Müerkerpolier boren. Nah den Besöök vun de Volksschool hett he en koopmännisch Lehr in' Groothannel maakt. Ansluutend wurr he to de Wehrmacht intrucken un nehm 1944/45 as Suldat an' Tweeten Weltkrieg deel. In' April 1945 hett he en Kriegsverwundung erleeden, wurr tonächst in en Lazarett nah Lübeck bracht un later vun dor ut nah Hannober överführt. Kasimier weer tonächst as Hülpsarbeiter in't Baugewarf tätig, weer dornah Zeitungspacker un hett later as Angestellter in' Groothannel arbeit. Nah sien Inträe in de SPD hett he af 1948 as Parteisekretär arbeit. 1963 wurr he in den Landdag wählt. Nah sien Rücktoog ut de aktiven Politik weer he Liddmaat in' Rundfunkraat vun den NDR. Kasimier is 1947 in de SPD intreden un weer van 1948 bit 1963 as Parteisekretär in Hannober tätig. He weer siet 1947
Francesca Schiavone [[fɾanˈt͡ʃɛska skjaˈvɔne]] (* 23. Juni 1980 in Mailand) is en italieensch Tennisspelerin. Hör bitlang gröttste Erfolg weer de Gewinn vun de French Open in dat Johr 2010. In't Eenzel stunn Schiavone bither in 17 Endspelen (alleen dree in' Harvst 2005), vun de se söss wunn: 2007 in Bad Gastein, 2009 in Moskau, 2010 in Barcelona un in Paris (Roland Garros), 2012 in Straßburg as ok 2013 in Marrakesch. Bi de anner Grand-Slam-Turnieren reck se jeweils mindst eenmal dat Veertelfinale - 2003 un 2010 bi de US Open, 2009 in Wimbledon un 2011 bi de Australian Open. In't Düppel wunn se all söben Titel un reck 2008 bi de French Open dat Finale mit hör dormalig Partnerin Casey Dellacqua. Se hebbt dat Endspeel aber gegen Anabel Medina Garrigues/Virginia Ruano Pascual mit 6:2, 5:7 un 4:6 verloren. Ok bi den eersten Fed-Cup-Sieg för Italien weer Schiavone mit dorbi. 2006 haal se den Titel mit 3:2 gegen Belgien mit hör Teamkolleginnen Mara Santangelo, Flavia Pennetta un Roberta Vinci. Mit de italieensch Mannschap wunn se 2009 un 2010 nochmals de Fed Cup, jeweils in't Endspeel gegen die USA. Bi de Olympisch Sömmerspielen 2008 in Peking gung Schiavone för Italien an den Start.
De Kreisspoorkass Stood is en Spoorkass mit Seet in Stood. De Bank höört to de Spoorkassen-Finanzgrupp un hett 21 Filialen in’n Landkreis Stood (utnahmen de Samtgemeen Lüh, de Gemeen Jörk un de Gemeen Buxthu). De Vörsitter von’n Vörstand is Ralf Rotsch, de Vörsitter von’n Verwaltungssraad is Michael Roesberg. Dreger von de Anstalt des öffentlichen Rechts is de Landkreis Stood un Rechtsgrundlaag dat Neddersassische Spoorkassengesett. De BLZ is 241 511 16 un de BIC NOLA DE21 STK. De Bilanzsumm weer an’n 31. Dezember 2012 1,448 Milliarden Euro, de Inlagen weren 851,92 Millionen Euro un de Kunnenkredite 1,047 Milliarden Euro. De Bank hett üm un bi 359 Mitarbeiders, 67.558 Kunnen un 144.600 Konten (Stand Dezember 2011). Blangen Stood hett de Spoorkass ok noch Filialen in Balje, Freeborg, Öderquart, Wischhoben, Drochters, Aßel, Himmelpoorten, Olendörp, Düünbeudel, Mulsen, Freenbeek, Deinst, Dullern, Kutenhult, Bargst, Hornborg, Harsfeld (twee Maal: in de Grote Goornstraat un in dat Ärztezentrum in de Buxtuer Straat), Obbens un Ohlers. An’n 1. September 1843 is in Freeborg de Spoorkass för dat Land Keden, Freebörgschen Deels, grünnt worrn, för de de Landsversammlung von dat Grevengericht de Garantie övernahmen hett. In Harsfeld is an’n 1. Februar 1854 en private Spoorkass grünnt worrn, de an’n 8.
Will betekent Will, anner Utdruck för Testament, Will, Gemeen in’n Landkreis Horborg, Neddersassen. Will is de Familiennaam von Alfred Will (1906–1982), düütschen Grafiker, Allie Will (* 1991), US-amerikaansche Tennisspelerin, Anne Will (* 1966), düütsche Moderatorin, Anton Will (1752–1821), düütschen Mediziner, Arthur Will (1848–1912), düütschen Politiker, Bob Will US-amerikaanschen Roderer, Bradley Roland Will (1970–2006), US-amerikaanschen Journalist un Aktivist, Christian Will (1927–2019), düütschen Politiker, Christiane Will (* 1971), düütsche Rodererin, Clifford Will (* 1946), kanaadschen Physiker, Cornelius Will (1831–1905), düütschen Archivar, Diplomatiker un Historiker, David Will (1936–2009), schottschen Sportfunkschonär, David Will (* 1988), düütschen Springrieder, Diana Will (* 1937), brietsche Diskussmieterin, Dionysius Will (1867–1912), düütschen Geistlichen un Politiker, Édouard Will (1920–1997), franzööschen Ooldhistoriker, Eduard Will (1854–1927), Swiezer Politiker, Erich Will (* 1931), düütschen Schauspeler, Ernest Will (1913–1997), franzööschen Klassischen Archäoloog, Ernst Will (1885–1950), düütschen Politiker, Erwin Will (1896–?), düütschen Generaaldokter, Eugen Johann Will (1877–?), düütschen Jurist un Diplomaat, Florentin Will (* 1991), düütschen Komiker, Frank Will (* 1966), düütschen Musiker un Produzent, Franz von Will (1830–1912), düütschen Generaalmajor, Franz Ferdinand Will (1747–1814), düütschen Geistlichen un Naturforscher, Freddy Will (* 1977), US-amerikaansch-kanaadschen Schriever, Philanthroop un Künstler, Georg Andreas Will (1727–1798), düütschen Historiker, Georg Hugo Will (1898–1965), düütschen Theaterbaas un Kabarettmanager, Georg Will (1930–2019),
De Bahnhoff Cuxhoben is en Koppbahnhoff mit de Bahnhoffskategorie 4 un dree Gleise in de Stadt Cuxhoben. In’n Bahnhoff ennt de Nedderelvbahn, de ut Hamborg kummt, un de Bahnlien Bremerhoben–Cuxhoben. Dat gifft ans aver ok noch en dree Kilometer lang Bahnlien na’n Amerika-Haven. Jeden Dag kaamt dor so üm un bi 2.800 Lüüd dör. De Bahnhoff liggt op 1 Meter över NN dicht bi dat Stadtzentrum, direkt an’n Haven un an de Bundsstraat 73. Op’n Vörplatz von’n Bahnhoff is en Busbahnhoff. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Cuxhoben hett an’n 1. November 1881 anfungen. De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 güng de Verkehr na Bremerhoben loos. Dor müss denn en gröttern Bahnhoff her, de 1898 trech weer. Dat ole Empfangsgebüüd von 1881 is aver bet vondaag as Deenstgebüüd bleven. Parallel to’n Personenbahnhoff liggt na’n Haven to de Göderbahnhoff, toeerst de Laadstraat mit Göderschuppen un noch wieder na’n Haven de Fischversandbahnhoff. De Bahnhoff harr veer Gleise an twee Bahnsteige, aver Gleis 4 is 1984 slaten un dat
Horst Eylmann (* 1. Dezember 1933 in Olendörp; † 13. Februar 2014 in Stood) weer en düütschen Politiker von de CDU. Eylmann is 1933 in Olendörp boren un hett na dat Abitur an dat Athenaeum Stood 1955 anfungen Volksweertschopslehr un Psychologie to studeren, aver dat Studium nich afslaten. He hett denn Rechtswetenschoppen in Hamborg un München studeert. 1959 hett he dat eerste juristische Staatsexamen maakt. Na dat Referendariat hett he 1963 ok dat twete Staatsexamen maakt un is Avkaat in Stood worrn. Von 1968 bet 2003 weer he dor ok Notar. He is ans ok Co-Autor von en Kommentar to de Bundsnotarordnung un en Reeg Avkatenhandböker. Eylmann is Maat von’n Opsichtsraad von de Volksbank Stood un 2003 Ehrenbörger von de Stadt Stood worrn. 1968 is Eylmann in de CDU ringahn. Von 1972 af an weer he in’n Raad von de Stadt Stood un in’n Kreisdag von’n Landkreis Stood. Börgermeester von Stood weer he von 1981 bet 1986. Von 1983 bet 1998 weer he Maat von’n Düütschen Bundsdag. 1983 is he as direkt wählt Kannedaat in’n Wahlkreis Stood wählt worrn un von 1987 denn jümmer as direkt wählt Kannedaat in’n Wahlkreis Stood-Rodenborg I. In’n Bundsdag weer he von 1990 bet 1992
Nicolaus Dreyer (* 21. April 1921 in Bützfleet; † 13. August 2003 ok dor) weer en düütschen Ünnernehmer un Politiker von de FDP, CDU. Dreyer is 1921 in Bützfleet boren un hett na de Middelschool 1937 sien Mittlere Reife maakt. An’n 1. November 1939 is he Maat von de NSDAP, Maat-Nr. 7.113.074, worrn. He hett en Lehr as Groothannelskoopmann in Hamborg maakt. He weer von 1939 bet 1945 Soldaat in’n Tweten Weltkrieg, toletzt as Leutnant von de Reserv. He weer in Frankriek un Russland. Von 1946 af an weer he as Fruchtgroothändler in Stood sülvstännig. He weer von 1970 bet 1973 Maat von’n NDR-Rundfunkraad. Dreyer is na’n Tweten Weltkrieg Maat von de FDP worrn. 1969 is he ut de Partei rut un is denn in’e CDU rin. Dreyer is 1956 Börgermeester von Bützfleet worrn un dat bet to de Gemeenreform in Neddersassen bleven, bi de Bützfleet to’n 1. Juli 1972 Deel von de Gemeen Stood worrn is. Dreyer weer in’n Gemeenraad von Bützfleet, von 1961 af an in’n Kreisdag von’n Landkreis Stood un von’n 20. Mai 1963 bet 20. Juni 1970 Maat von’n Neddersassischen Landdag in de 5. un 6. Wahlperiood. Bet 14. April 1969 hett he to de FDP-Frakschoon
Wolfgang Schwenk (* 5. August 1931 in Hamborg; † 9. Mai 2011 in Stood) weer en düütschen Politiker von de SPD. Schwenk is 1931 in Hamborg boren. He weer von Beroop Chemiehülpswarker, Jurist un Verwaltungsbeamten. Bevör he in de Politik gahn is hett he von 1965 af an as Dezernent un Stadtrechtsraad bi de Stadt Stood arbeidt. Schwenk weer dree Maal verheiraadt, all dree Ehn sünd scheedt worrn. He harr twee Döchter. Blangen de Politik weer Schwenk ok von 1980 bet 1995 as Präsident von’n Sportvereen TuS Güldenstern Stood aktiv. He weer dor Ehrenpräsident un Ehrenmaat. An’n 3. Juni 1974 is he för den Afornten Hans Hermsdorf in’n Düütschen Bundsdag narückt. Schwenk is bet 1987 Afornten bleven. Mit Utnahm von de Wahl 1980, as he mit 46,5 % von de Eerststimmen in’n Wahlkreis Stood direkt wählt worrn is, is he jümmer över de SPD-Landslist Neddersassen in’n Bundsdag rinkamen. In siene Tied in dat Parlament weer he ünner annern Viez-Vörsitter von’n Rechtsutschuss. Schwenk weer von 1981 bet 1996 in’n Kreisdag von’n Landkreis Stood un von 1994 bet 2004 in’n Stadtraad von Stood. Schwenk is 1963 in de SPD rin. Von 1970 bet 1986 weer he Viez-Bezirksvörsitter von’n SPD-Bezirk Noord-Neddersassen, na disse